53 בדין מת מצוה
קטגוריות: ש_ס / כז נזיר / נזיר - עניינים הרב רפאל בהגר_מ שמואלביץ

אור ליום ג' כ"ו אדר תשע"ה

א] בעיקר ההיתר דכהן ליטמא למת מצוה, נחלקו רש"י ותוס' בברכות ד"כ., דהתוס' פירשו דהוא משום כבוד הבריות דדוחה לאיסור טומאה, ואף דאין כבוד הבריות דוחה ל"ת שבתורה בקום ועשה, שאני טומאת כהנים דהוי לאו שאינו שוה בכל, - אך בפירש"י שם כתב דלאו כבוד הבריות הוא דדחי ל"ת דידה, דמעיקרא כשנכתב ל"ת דטומאה לא על מת מצוה נכתב כשם שלא נכתב על הקרובים, וכ"כ הרמב"ן בתוה"א, עיי"ש.

ב] והנה לדינא נראה דקי"ל כדעת רש"י והרמב"ן, וזה ממש"כ הרמ"א בסימן שע"ב ס"א דכהן ששוכב ערום באהל המת שהוא טומאה דאורייתא אסור לו להמתין עד שילביש עצמו, ועיי"ש בפת"ש דכמה מרבוותא נחלקו ע"ז דאיסור טומאת כהנים שאינו שוה בכל נדחה מפני כבוד הבריות, אך בד' הרמ"א שהם מתרוה"ד נראה דס"ל כדעת רש"י והרמב"ן דאף איסור טומאת כהנים לא הותר משום כבוד הבריות, ומת מצוה שאני דלא נכתב לאו דטומאה על מת מצוה, וכ"כ החוות יאיר והמשכנות יעקב, עי' בדבריהם.

ג] והנה בתשו' שאג"א החדשות סימן י"ב כתב, ז"ל, ותדע לך דע"כ האי דמת מצוה דוחה לאסור טומאת כהן ונזיר אינו משום כבוד הבריות לחוד אלא משום מ"ע שבה כדאמרן, דאל"כ תקשי לך הא דקי"ל למאן דקרי ותני מטמא לו כהן ונזיר עד דאיכא שיתא אלפי גברי ומאן דמתני וכן לנשיא אין לו שיעור ולעולם מטמא לו כהן ונזיר אפי' יש לי' הרבה מתעסקים מטמא לכהן ונזיר עם הכל כי כבודו בכל אדם. כמ"ש הרמב"ן בספר תוה"א והרא"ש והטו"ר יו"ד והוא מהירושלמי, והרי אם ימנעו הכהן והנזיר מלטמאות לו אין כאן בזיון, שהרי יש לו מתעסקים בלא"ה כדי צרכו קבורה ויותר, ולא יהי' מוטל בבזיון ואין משום העדר כבוד שהרי כבודם בכל אדם, (מ"מ) [ועוד ד]משום כבוד לחוד אין נדחה שום דבר מן התורה אפילו בשוא"ת אם לא משום בזיון, אלא ע"כ הטעם דכיון ששיערו חכמים שיעור של כל אחד ואחד כבודו בכמה הוי לי' עשה דכבוד תורה וכל שאין לו מתעסקים כשיעור כבודו נדחה איסור טומאת כהן ונזיר מפנו עשה דכבוד תורה, ואמאי הרי טומאת כהן ונזיר ה"ל עשה ול"ת, והיאך כבוד תורה דליכא אלא עשה בלבד דוחה אותם. וע"כ הטעם משום דעשה ול"ת דכהן ונזיר קילי ואתי עשה לחוד דכבוד תורה ודחי אותן, וא"כ ה"ה דמצות קבורה של כל אדם דוחה עשה דקבורה לחוד לעשה ול"ת דכהן ונזיר ולאו משום כ"ה נגע בה, עכ"ל.

אמנם השאג"א גופי' כתב דאי"ז במשמעות ד' התוס' בברכות, ויש להוסיף דבד' תוס' הרא"ש שם מפורש דההיתר הוא משום כבוד הבריות, - ולפ"ז תיקשי קו' השאג"א דהיאך התירו במאן דקרי ותני וכו', אף דאם ימנעו מליטמא לו ליכא העדר כבוד.

ד] והנה אמנם באמת בד' הרמב"ן שם מפורש, דכל ההיתר בזה הוא רק כשיש עליו שם מת מצוה, אך במת בעיר שאין עליו שם מת מצוה לא הותר, והנה אם ההיתר הוא משום כבוד הבריות או משום מצות קבורה, לכאו' אין מקום לחלק בזה.

ולכאו' בע"כ דבאמת הרמב"ן לטעמי' אזיל שנחלק שם לעיל מינה ע"ד התוס', ופירש כד' רש"י דהתירא דמת מצוה אי"ז דחוי, אלא דמעולם לא נאסר, עיי"ש, - ועי' חזו"א שכתב כן, וכתב דלדעת התוס' בע"כ דהא דהתירו למאן דתני וכו', היינו כשא"א בכך בלא טומאה, ולא ס"ל כד' השאג"א דלא הותר איסור אלא משום בזיון, ולא משום מניעת כבוד, והשאג"א גופי' תברי' לגזיזי' בסימן נ"ח, עיי"ש, וכתב לפרש כן בד' הרא"ש, ודלפ"ז נתישבה קו' הב"י בסימן שע"ד ע"ד הרא"ש, עיי"ש.

אמנם באמת צ"ע בזה, דהנה בד' הרמב"ן שם מבו', דאף דהתירא דמת מצוה לא מיקרי דחוי, מ"מ הוי ההיתר משום כבוד הבריות, ואך דכיון דלעולם אין קבורת מת מצוה בלא טומאה לא מיקרי דחוי, עייש"ה, ועיי"ש שהק' דמ"מ נילף מיני' דטומאת קרובים נדחית במקום כבוד הבריות, וכתב כיון דליכא למיגמר שאר לאוין מיני', דין מיוחד הוא במת מצוה דומיא דקרובים, ולא ילפינן מיני' אלא בדלא אפשר אלא בי', שכך התיר הכתוב מת שאין לו קוברין, עכ"ד, ולהדיא דהוי ההיתר משום כבוד הבריות, וכ"ה מבו' ממש"כ הרמב"ן דהתירא דאשתו קטנה הוא משום דגדול כבוד הבריות שדוחה ל"ת שבתורה, ולפ"ז הדר צ"ב טעם הא דשרי לכולם ליטמאות במאן דקרי ותני וכו', וגם צ"ב הא דמפלגינן בין מת בדרך למת בעיר, ולכאו' בהתירא דכבוד הבריות לא הי' לנו לחלק בזה, וצ"ע בזה.

ה] לד' רש"י דהיתר טומאת כהנים ונזיר למת מצוה, הוי הותרה, והא דהותר ליטמאות בהולך לשחוט את פסחו ולמול את בנו הוא משום דכבוד הבריות דוחה בשוא"ת, צע"ג בסוגיית הגמ' בדמ"ח: דפריך דלר' ישמעאל נילף מהא דנזיר נטמא למת מצוה, דה"נ בהולך לשחוט את פסחו וכו', והרי ב' דינים חלוקין הן, ולא שייכי להדדי.

ובאמת דגם לדעת התוס' צ"ע, שהרי כל מה שהותר במת מצוה, הוא רק משום דל"ת דנזיר ישנו בשאלה ול"ת דכהן אינו שוה בכל, וא"כ היאך נילף מינה דהוא דוחה אף פסח.

ושו"ר בקר"א שעמד בזה ע"ד רש"י, וכתב דלדעת התוס' י"ל, דהגמ' התם ס"ל דגם עושה פסח אינו בכל, דנשים בראשון רשות, עיי"ש.